smcproject/ml-wiki-sentences huggingface dataset:
പ്രോഗ്രാമർമാർ നേരിട്ട് മെഷീൻ ഭാഷയിൽ എഴുതാറില്ലെങ്കിലും, ചിലപ്പോൾ പ്രശ്നങ്ങൾ കണ്ടെത്താൻ (debugging) അവയുടെ പ്രവർത്തനത്തിൽ അത് കണ്ടെത്തേണ്ടി വരും.
കോർ ഡംപുകൾ പരിശോധിക്കുകയോ ഫ്രണ്ട് പാനലിൽ നിന്ന് ഡാറ്റ കാണുകയോ ചെയ്യുന്നതിലൂടെ, അവർ മെഷീൻ ഭാഷ എങ്ങനെ പ്രവർത്തിക്കുന്നു എന്ന് മനസിലാക്കാനും അതിനെ വിലയിരുത്താനും പഠിക്കുന്നു.
x86-64 മെഷീൻ കോഡിൽ ഫിബോണാച്ചി (Fibonacci-ഫിബോണാച്ചി സംഖ്യകൾ എന്ന് പറയുന്നത് സംഖ്യകൾ ഒരു ഓർഡറിൽ വരുന്നു: ഓരോ സംഖ്യയും മുമ്പത്തെ രണ്ട് സംഖ്യകൾ കൂട്ടിക്കിട്ടുന്നതാണ്(1 + 1 = 2, 1 + 2 = 3).
ഉദാഹരണം: 0, 1, 1, 2, 3, 5, 8, 13...!
) സംഖ്യ കണക്കാക്കാൻ ഉപയോഗിക്കുന്ന ഒരു ഫംഗ്ഷന്റെ ഹെക്സഡെസിമൽ ഉദാഹരണം നൽകാം.
ഇതിൽ ഓരോ വരിയും ഒരൊന്നങ്കിൽ ഒരു നിർദ്ദേശത്തെ പ്രതിനിധീകരിക്കും.
ലളിതമായി പറഞ്ഞാൽ, ഈ കോഡ് യന്ത്ര നിർദേശങ്ങൾ അനുവദിച്ച് nth ഫിബോണാച്ചി സംഖ്യ കൈമാറും.
89 f8
85 ff
74 26
83 ff 02
76 1c
89 f9
ba 01 00 00 00
be 01 00 00 00
8d 04 16
83 f9 02
74 0d
89 d6
ff c9
89 c2
eb f0
b8 01 00 00
c3 അസംബ്ലി ഭാഷ
അസംബ്ലി ഭാഷയ്ക്ക് കമ്പ്യൂട്ടറിന്റെ യന്ത്ര കോഡിനെക്കാൾ എളുപ്പമുള്ള ഒരു രൂപത്തിൽ കംപ്യൂട്ടറുമായി ആശയവിനിമയം നടത്താൻ സഹായിക്കും.
യന്ത്ര കോഡ് ബിറ്റുകളുടെ ശൃംഖലയാണ്, ഇത് ഒരു വ്യക്തിയ്ക്ക് വായിക്കുകയും മനസ്സിലാക്കുകയും ചെയ്യുന്നത് വളരെ കഠിനമാണ്.
പഴയകാല കമ്പ്യൂട്ടറുകൾ, ഉദാഹരണത്തിന് ടിഎക്സ്-0(TX-0) പിഡിപി-1 എന്നിവ നേരിട്ട് യന്ത്ര കോഡിൽ പ്രോഗ്രാമുകൾ എഴുതുന്നതിന്റെ വഴിയായിരുന്നു പ്രവർത്തിച്ചത്.
എന്നാൽ, ഇതിന് വളരെ സമയം പിടിക്കുകയും പിഴവുകൾക്ക് സാധ്യത കൂടുകയും ചെയ്‌തു.
അതുകൊണ്ടാണ് എംഐടിയിലെ ഹാക്കർമാർ ഇതിനെ എളുപ്പമാക്കാൻ അസംബ്ലർ പ്രോഗ്രാമുകൾ ഉണ്ടാക്കിയത്.
അസംബ്ലർ എന്നത് ഒരു പ്രോഗ്രാമാണ്, ഇത് മനുഷ്യന് വായിക്കാൻ സാധിക്കുന്ന അസംബ്ലി ഭാഷയെ യന്ത്രത്തിന് മനസ്സിലാകുന്ന യന്ത്ര കോഡിലേക്ക് മാറ്റുന്നു.
ഇതിലൂടെ കോഡിംഗ് എളുപ്പവും ഡിബഗ്ഗിംഗ് (debugging) വേഗത്തിലുമാകുകയും ചെയ്തു .
അസംബ്ലി ഭാഷയിൽ സെമാന്തിക്‌സ് (സെമാന്തിക്‌സ് എന്നത് ഒരു ഭാഷയുടെ ചിഹ്നങ്ങൾക്കും വാക്കുകൾക്കും ഉള്ള അർത്ഥത്തെ സൂചിപ്പിക്കുന്നതാണ്. പ്രോഗ്രാമിംഗ് ഭാഷകളിലും ഓരോ നിർദ്ദേശത്തിനും പ്രത്യേക അർത്ഥം ഉണ്ടാകണം.) ഇല്ല, പകരം മനുഷ്യന് വായിക്കാനാകുന്ന ചിഹ്നങ്ങൾ (മ്നെമോണിക്‌സ്) ഉപയോഗിച്ച് യന്ത്ര നിർദേശങ്ങളെ പ്രതിനിധീകരിക്കുകയാണ് ചെയ്യുന്നത്.
ഇത് സിംബോളിക് അഡ്രസ്സുകൾ, സംഖ്യകൾ, ടെക്സ്റ്റ് തുടങ്ങിയവ യന്ത്രത്തിനാവശ്യമുള്ള ഓപ്‌കോഡുകൾ (machine instructions) ആക്കി മാറ്റുന്നു.
സാധാരണയായി, ഒരു യന്ത്ര നിർദ്ദേശം അസംബ്ലി ഭാഷയിൽ ഒരു വരിയായി എഴുതപ്പെടുന്നു, ഇത് മ്നെമോണിക് എന്നു വിളിക്കപ്പെടുന്നു .
ചേകവർ ഇംഗ്ലീഷ് വിലാസം https://ml.wikipedia.org/wiki/Chekavar
കേരളത്തിലെ മലബാറിലെ ചില പ്രദേശങ്ങളിൽ ഉള്ള ഒരു ആയോധന ജാതിയായിരുന്നു ചേകവർ ( ചേകോൻ , ചേകവൻ )എന്നും അറിയപ്പെടുന്നു), അംഗലേയം : Chekavar .
ചേകവർ എന്ന പദം സംസ്‌കൃത വാക്കായ സേവക് അല്ലെങ്കിൽ സേവകൻ എന്നതിൽ നിന്നാണ് ഉരുത്തിരിഞ്ഞത്.
മലബാറിലെ  ഹിന്ദു തിയ്യർ സമുദായത്തിലെ ഉപജാതിയായിരുന്നു ഇവർ.
ഉത്തരമലബാറിലെ കോലത്തു നാട് , വടകര , കടത്തനാട് , കണ്ണൂർ ,  എന്നി പ്രദേശങ്ങളിൽ ആയിരുന്നു ഇവരുടെ പ്രധാന വാസസ്ഥലം.
തിയ്യരിലെ ഈ വിഭാഗം അവരുടെ കുലനാമമായി പേരിന്റെ കൂടെ ചേകവർ എന്ന് ചേർത്താണ് അറിയപ്പെട്ടിരുന്നത്.
ബ്രിട്ടീഷ് ഭരണകാലം വരെ ഇവരെ ഒരു പ്രത്യക ജാതി ആയി തന്നെ രേഖപ്പെടുത്തി കാണുന്നുണ്ട്.
രാജാക്കന്മാരുടെ സേനയിലേ യുദ്ധഭയം തീരെ ഇല്ലാത്ത പടയാളികളായും , കൊട്ടാരങ്ങളുടെ കാവൽക്കാരായും സേവനം ചെയ്യുക എന്നതാണ് ഇവരുടെ തൊഴിൽ .
അക്കാലത്ത് ചേകവന്മാരിലെ ചിലർക്ക് സ്വന്തമായി സേനകൾ തന്നെ ഉള്ളവരായിരുന്നു.
ഇവരിൽ പലരും വടക്കേ മലബാറിൽ സാമാന്യം പ്രശസ്തിയോ, ആഡ്യത്വമോ ഉള്ള അനേകം  തറവാടുകളും ഇവരുടെ ഇടയിൽ ഉണ്ടായിരുന്നു എന്ന് ചരിത്രം പരിശോധിച്ചാൽ കാണാം.
ചേകവന്മാരുടെ തറവാടിനോട് ചേർന്ന് കളരിയും പൂത്തറയും ഉണ്ടാവും, മിക്കപ്പോഴും അതിനോട് ചേർന്ന് കാവും ഉണ്ടാകാറുണ്ട്.
South Indian katar Puthooram Veedu Wedding ceremony, Painting പേരിന് പിന്നിൽ
ചേകവർ എന്ന വാക്ക് സംസ്കൃതത്തിൽ സേവകൻ എന്ന വാക്കും, മലയാളത്തിൽ " പടയാളി, യുദ്ധം ചെയ്യുന്നവൻ " എന്നിങ്ങനെയും വ്യാഖ്യാനങ്ങൾ.
മലയാള ഭാഷയുടെ നിഘണ്ടു രചയിതാവായ ഹെർമൻ ഗുണ്ടർട്ട് രേഖപ്പെടുത്തീട്ടുണ്ട്.
ചരിത്രം വിവിധ തരം ആയുധങ്ങൾ
ക്രിസ്തു വർഷം 8-ആം നൂറ്റാണ്ടോടെ ചേകവന്മാരുടെ സാനിധ്യം കേരളത്തിൽ ഉള്ളതായി ചരിത്ര തെളിവുകൾ ഉണ്ട്.
ചേര , ചോള സാമ്പ്രാജ്യങ്ങൾ ചേകവരെ അവരുടെ സേനയുടെ ഭാഗമാക്കിയതോടെ ആവാം കളരി കേരളത്തിൽ പ്രചരിച്ചത് എന്നും അനുമാനം ചരിത്രകാരന്മാർ നിരീക്ഷിക്കുന്നു.
ചേര രാജവംശം അവരുടെ സായുധ ആവശ്യങ്ങൾക്ക് വേണ്ടിയാണ് ദക്ഷിണേന്ത്യയിൽ ഇവരെ എത്തിച്ചത് എന്ന് കാന്റർ വിഷർ Letters from Malabar എന്ന ഗ്രന്ഥത്തിൽ സൂചിപ്പിച്ചിട്ടുണ്ട്, കൂടാതെ ചേകവരുടെ ഇടയിൽ ചേകോൻ, തീയ്യചേകോൻ എന്നിങ്ങനെ രണ്ട് ഉപജാതികൾ ഉണ്ടായിരുന്നുവത്രെ.
മൂവേന്തർ എന്നറിയപ്പെട്ടിരുന്ന ചേര-ചോള-പാണ്ട്യ രാജവംശങ്ങൾ വിവിധ കാലഘട്ടത്തിൽ 
അവരുടെ സേനയിയിൽ ചേകവന്മാരെ ഉപയോഗപ്പെടുത്തിയത് ചില ശിലാ ലീഗിതങ്ങളിൽ കാണാം.
1-" ചോള കാലഘട്ടത്തിൽ , പരാന്തക ഒന്നാമന്റെ സാമന്തനായ സെന്നിപ്പെരരയ്യൻ വെല്ലൂരിൽ മുൻനിരയിൽ ഉണ്ടായിരുന്ന അദ്ദേഹത്തിന്റെ പരമാധികാരി പാണ്ഡ്യനും അദ്ദേഹത്തിന്റെ സഖ്യകക്ഷിയായ ശ്രീലങ്കൻ രാജാവിനുമെതിരെ യുദ്ധം ചെയ്യേണ്ടിവന്നു.  യുദ്ധത്തിനിടയിൽ, അദ്ദേഹത്തിന്റെ നാല് സൈനികർ (ചേവകർ) ധീരമായി പോരാടി മരിച്ചു".
എന്ന് രേഖപ്പെടുത്തിയിട്ടുണ്ട്.
2- ശ്രീ-മാരൻ ചടയൻ ചേര രാജാവ് രാജ്യഭരണം ഏറ്റതിന്റെ ഇരുപത്തിഏഴാം കൊല്ലത്തിൽ പെരുമാൾ അടികളുടെ നേതൃത്വത്തിൽ തെക്കൻ തിരുവിതാംകൂർ വിഴിഞ്ഞംകോട്ട ആക്രമിച്ചു.
അവിടെ ഉണ്ടായിരുന്ന പാണ്ഡ്യസേനയെ കീഴടക്കി സൈന്യം ആയ് നാടും കടന്ന് ആരുവാമൊഴിക്ക്‌ നേരെ നീങ്ങി, സമീപം ഉണ്ടായിരുന്ന കാരെകോട്ട താവളമുറപ്പിച്ച പാണ്ഡ്യസേനയെ കനത്ത പ്രഹരമേൽപ്പിച്ചു.
കോട്ട നശിപ്പിക്കാൻ വന്നപ്പോൾ പാണ്ഡ്യസേനയിലെ സേനാധിപനും പടത്തലവന്മാരുമായ രണകീർത്തി എന്നും അമകീർത്തി എന്നും പേരുള്ള രണ്ട് ചേകവർ ചേരസേനയിലെ പലരെയും ധീരമായി കൊന്നു.
ഒടുവിൽ ചേരന്മാർക്ക് മുൻപിൽ പൊരുതിവീരമൃത്യുവരിച്ചതായി ശിലാശാസനം കൊത്തിവെച്ചിട്ടുണ്ട്.
മലബാറിലേ വൈദേശികൻ Jacabus Canter Visscher ചേകവരെ പറ്റിയുള്ള കത്ത് ഇങ്ങനെ പറയുന്നു,
'അവർ ജനിച്ച പട്ടാളക്കാരായിരിക്കാം , കാരണം അവരുടെ വംശാവലിയുടെ അടിസ്ഥാനത്തിൽ അവർ എപ്പോഴും ആയുധങ്ങൾ വഹിക്കണം.
ഭരണാധികാരിയുടെ സൈന്യത്തിൽ അവരെ സൈനിക സേവനങ്ങളിൽ അനുവദിച്ചു.
ആഭ്യന്തരയുദ്ധത്തിലോ കലാപത്തിലോ, ചേകവർ യജമാനന് വേണ്ടി ആയുധമെടുക്കാൻ ബാധ്യസ്ഥരായിരുന്നു;
ആദ്യ കാലങ്ങളിൽ നായന്മാരെ പോലെ തന്നെ ചെറുനാട്ടുരാജാക്കന്മാരുടെയും സേനയിൽ ഇവർ ചേർക്കപ്പെട്ടിരുന്നു.
മലബാറിൽ കൂടാതെ തെക്കൻ കേരളത്തിലേക്ക് ഇവരുടെ വളരെ അപൂർവം പരമ്പര പണ്ട് തന്നെ കുടിയേറിയിരുന്നു.
തെക്കൻ രാജ്യത്തെ നാട്ടുരാജാക്കന്മാരുടെ ക്ഷണപ്രകാരം കളരി അഭ്യസിപ്പിക്കാനും യുദ്ധത്തിനും വേണ്ടി പലരും പോയിട്ടുണ്ട്.
അവരിൽ പലരും പിന്നീട് അവിടെ തന്നെ സ്ഥിരതാമസം ആകുകയും ചെയ്തിട്ടുണ്ടാവാം.
ജേക്കബ് കാണ്ടർ വിസ്ചർ തന്റെ ഗ്രന്ഥത്തിൽ മാർത്താണ്ഡവർമ്മയുടെ സേനയിൽ മലബാറിൽ നിന്ന് കൊണ്ട് വന്ന ചേകവന്മാരെ പറ്റി പ്രതിപാതിക്കുന്നത് ഇപ്രകാരം:-.
തിരുവിതാംകൂറിലെ മാർത്താണ്ഡവർമ്മ രാജാവിന്റെ സൈനിക സേനയിൽ യൂറോപ്യൻ രീതിയിലുള്ള അച്ചടക്കം ഉള്ള 50,000 പുരുഷന്മാരും വില്ലും അമ്പും കുന്തവും വാളും യുദ്ധ കോടാലിയും ധരിച്ച 100,000 മലബാറിൽ നിന്നുള്ള നായരും, ചേകവരും (ചേകോകളും) ഉൾപ്പെടുന്നു.
വടക മുഗം, തെക്ക്മുഖം എന്നീ രണ്ട് വലിയ സർവാദി വാഹകരെ അദ്ദേഹം സൂക്ഷിക്കുന്നു, അവയിലൊന്ന് വടക്കും മറ്റൊന്ന് തെക്കും സ്ഥാപിച്ചിരിക്കുന്നു.
ഉത്തരമലബാറിലേ ഇന്ന് പല തിയ്യർ  കുടുംബങ്ങളും തങ്ങളുടെ വേരുകൾ ഈ ചേകവർ വംശത്തിൽ നിന്നാണ് കാണുന്നത് എന്ന് ചരിത്ര നിരീക്ഷകർ ഉൾപ്പടെ പറയുന്നു.
പലപ്പോഴും കുടിപ്പകയ്ക്കും, നടുവഴികൾക്കും വേണ്ടി ധ്വന്തയുദ്ധത്തിൽ ഇവർ വീരമൃത്യു വരിക്കുന്നത് വടക്കാൻ പാട്ടിൽ പ്രസിദ്ധമാണ്.
വടക്കൻ പാട്ടിൽ വാഴ്ത്തപ്പെട്ട പുത്തൂരം വീടും ആരോമൽ ചേകവരുടെയും ഉണ്ണിയാർച്ചയും 16- നൂറ്റാണ്ടിലെ പ്രധാന യോദ്ധാക്കളിലെ തലവന്മാരാണ്.
കുടകരോട് യുദ്ധം ചെയ്ത് വിജയിച്ച മന്ദപ്പൻ ചേകവരെ പറ്റിയും കണ്ണൂരിലെ അകത്തോട്ടി ചേകവരെ പറ്റിയും വടക്കേ മലബാറിലെ തോറ്റം 
പാട്ടിൽ കാണാം 
പണ്ട് രാജ ഭരണകാലത്ത് നാടുവാഴികൾക്കും ജന്മികൾളുടെയും മൂപ്പിളമ തർക്കമോ അതിർത്തി തർക്കമോ പരിഹരിക്കാൻ ചേകവന്മാരെ ഉപയോഗപ്പെടുത്തിയിരുന്നു, അതിനായി കളരി മാമാങ്കം രാജാവിന്റെ മേൽനോട്ടത്തിൽ നിശ്‌ചയിക്കും ഇവർ സ്വയം അങ്കത്തട്ടിൽ വാളും പരിചയും ഉപയോഗിച്ചു പരസ്പരം അങ്കം കുറിക്കുന്നു.
ബ്രിട്ടീഷ്ഭരണം മലബാറിൽ പിടിമുറുക്കിയതും കളരി നിരോധിച്ചതും കളരിപ്പയറ്റിന്റെ പ്രാധാന്യം കുറഞ്ഞു പിന്നീട്  ഈ വിഭാഗം മറ്റു തൊഴിലുകളിലേക്ക് മാറുകയുമുണ്ടായി അതോടെ ചെറുനാട്ടുരാജാക്കന്മാർ ക്ഷയിക്കുകയും ചെയ്തതോടെ ചേകവന്മാരുടെ പ്രശസ്തി കുറഞ്ഞു തുടങ്ങി.
മലബാറിലെ ഈ തീയ്യരുടെ പോരാട്ടവീര്യം മനസ്സിലാക്കി ഈസ്റ്റ്‌ ഇന്ത്യ കമ്പനിയുടെ കീഴിൽ തീയ്യർക്കായി പ്രത്യേകം റെജിമെന്റും കോളേണിയൽക്കാലത്ത് രൂപീകരിക്കുകയുണ്ടായി, തീയ്യർ അതിന്റെ ഭാഗമായി കൂലി പട്ടാളക്കാരാകുകയും പിന്നീട് നേറ്റിവ് ഇൻഫെൻഡ്രി ഫോഴ്‌സ് രൂപീകരിച്ചതോടെ മദ്രാസ് റെജിമെന്റിന്റെ ഭാകമാവുകയും ചെയ്തു.
പിന്നീട് ഈ റെജിമെന്റിൽ വ്യാപകമായി തീയ്യന്മാർ ബ്രിട്ടീഷ് ആർമിയിൽ ചേരുകയും ചെയ്തതോടെ തലശ്ശേരിയിൽ തീയർ പട്ടാളം എന്ന ഒരു പ്രത്യേകം റെജിമെന്റ് ഉണ്ടാകുകയും ചെയ്തു.
ശ്രദ്ധേയർ ആരോമൽ ചേകവർ - 15 നൂറ്റാണ്ടിൽ ജീവിച്ചിരുന്ന യോദ്ധാവും, വടക്കൻ പാട്ടിലെ ഇതിഹാസ പുരുഷൻ.
ചന്തു ചേകവർ - വടക്കൻ കേരളത്തിലെ ഒരു യോദ്ധാവ് ചതിയൻ ചന്തു ഉണ്ണിയാർച്ച - 15 നൂറ്റാണ്ടിലെ ധീര വനിത വടക്കൻ പാട്ടിലെ ഇതിഹാസ നായിക.
പയ്യമ്പള്ളി ചന്തു - പയ്യമ്പള്ളി ചന്തു ചേകവർ എന്ന വടക്കൻ പാട്ടിലെ മറ്റൊരു യോദ്ധാവ് 17 നൂറ്റാണ്ടിൽ തച്ചോളി ഓതെനന് ഗുരുസ്ഥാനിയൻ.
മതിലേരിക്കന്നി - വടക്കൻ പാട്ടിലെ ഒരു നായിക.
പൊന്നാപുരം കോട്ടയിൽ കേളു മൂപ്പൻ ചേകവർ - വടക്കൻ പാട്ടിലെ ഒരു പരാക്രാമി.
കുറൂളി ചേകോൻ (1861-1913) - 19 നൂറ്റാണ്ടിൽ ജീവിച്ചിരുന്ന ഒരു സാമൂഹിക പരിഷ്കാർത്താവും ബ്രിട്ടീഷ് കാർക്ക് എതിരെ പോരാടിയ ധീര യോദ്ധാവ്.
പുല്ലമ്പിൽ ശങ്കരൻ മൂപ്പൻ - പഴശ്ശി രാജയുടെ പടത്തലവൻ.
ബ്രിട്ടീഷ് അധിപത്യത്തിന് എതിരെ പോരാടി.
ചെറായി പണിക്കർ - സാമൂതിരിയുടെ പടത്തലവൻ ടിപ്പു സുൽത്താനേതിരെ പോരാടി.
കോട്ടക്കൽ കണാരൻ ഗുരുക്കൾ ചേകവർ (1850-1941) -ബ്രിട്ടീഷുകാർ കളരി നിരോധിച്ചപ്പോൾ കളരി പുൻസ്ഥാപിക്കുകയും CVN കളരി ഉണ്ടാകാൻ നാരായണൻ നായരെ സാഹയിക്കുകയും ചെയ്തു.
കതിവന്നൂർ വീരൻ - വടക്കേ മലബാറിലെ യോദ്ധാവ് ആയിരുന്നു ദേവ പരിവേഷ തെയ്യം യഥാർത്ഥ പേര് മന്ദപ്പൻ ചേകവർ .
ആറാട്ടുപുഴ വേലായുധ പണിക്കർ (1825 - 1874) - തിരുവിധതാംകൂറിൽ ജാതിയതക്കെതിരെ പോരാടിയ പോരാളി.
അവലംബം 1 2 3 4 5 ↑ {{ cite book }} :  CS1 maint: multiple names: authors list ( link ) ↑ 1 2 3 1 2 3 ↑ Gundert, Herman (2000) [1872].
Malayalam-English Dictionary (3rd ed.).
Sahythia Pravarthaka Sahakarana Sangham, Kerala ↑ ↑ {{ cite book }} : line feed character in | publisher= at position 61 ( help ) ; line feed character in | title= at position 44 ( help ) ↑ {{ cite book }} : line feed character in | title= at position 35 ( help ) ↑ ↑ ↑ ↑ Padmanabha Menon, K. P. (1933).
History of Keralas' .
III, Ernakulam.
pp.  398–402 ↑ ↑ ↑ 1 2 {{ cite book }} : Check date values in: | access-date= ( help ) ↑ ↑ ↑
ലോവർ മീൻമുട്ടി ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Lower_Meenmuuty_Small_Hydro_Electric_Project
പ്രതിവർഷം 7.63 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് ലോവർ മീൻമുട്ടി ചെറുകിട ജലവൈദ്യുതപദ്ധതി .
തിരുവനന്തപുരം ജില്ലയിലെ നെടുമങ്ങാട് താലൂക്കിലെ പെരിങ്ങമ്മല ഗ്രാമപഞ്ചായത്തിൽ പാലോടിൽ ആണ്   പദ്ധതിയിലെ പവർ ഹൗസ് നിർമിച്ചിട്ടുള്ളത് .
പദ്ധതിയിൽ ഒരു  ജലസംഭരണിയും ഒരു തടയണ യും ഒരു പവർ ഹൗസും ഉൾപ്പെടുന്നു.
1) ലോവർ മീൻമുട്ടി പവർ ഹൗസ്
1) ലോവർ മീൻമുട്ടി തടയണ
ലോവർ മീൻമുട്ടി ചെറുകിട ജലവൈദ്യുത പദ്ധതിക്ക് വേണ്ടി പാലോടിൽ വാമനപുരം പുഴ യിൽ  ഒരു ചെറിയ തടയണ നിർമിച്ചു.
തടയണയോടു ചേർന്ന് തന്നെ പവർ ഹൌസ് നിർമിച്ചു 1.5 മെഗാവാട്ടിന്റെ 2 ടർബൈനുകളും 0.5 മെഗാവാട്ടിന്റെ ഒരു  ടർബൈനും  ഉപയോഗിച്ച് 3.5 മെഗാവാട്ട് വൈദ്യുതി ഉത്പാദിപ്പിക്കുന്നു .
വാർഷിക ഉൽപ്പാദനം 7.63 MU ആണ്.
2006 മെയ് 2 ന് പദ്ധതി കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 0.5 MW 11.08.2006 യൂണിറ്റ് 2 1.5 MW 05.06.2006 യൂണിറ്റ് 3 1.5 MW 02.05.2006 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
വട്ടിപ്പണം
ഇന്ത്യയിലെ സുറിയാനി ക്രിസ്ത്യാനികളുടെ പുത്തങ്കൂർ , പഴയകൂർ വിഭാഗങ്ങൾക്ക് വേണ്ടി 1808ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ മൂവായിരം വീതം ആകെ ആറായിരം പൂവരാഹൻ നിക്ഷേപിക്കപ്പെട്ടു.
പതിനെട്ടാം നൂറ്റാണ്ടിൽ തിരുവിതാംകൂറിലെ ബ്രിട്ടീഷ് റെസിഡൻറ് ആയിരുന്ന കേണൽ മെക്കാളെ ആണ് ഈ നിക്ഷേപം നടത്തിയത്.
നിക്ഷേപത്തുകയ്ക്ക് പലിശ 8 ശതമാനം എന്ന നിരക്കിൽ ഇരു വിഭാഗങ്ങളുടെയും സഭാ അധ്യക്ഷന്മാർക്ക് വേറെയായി പലിശ അനുവദിച്ചിരുന്നു.
ഇത് വട്ടിപ്പണം എന്നറിയപ്പെടുന്നു.
മെക്കാളേ ഈ നിക്ഷേപത്തിന് ആധാരമായ തുക കണ്ടെത്തിയത് എവിടെ നിന്നാണെന്നുള്ളത് ഇന്നും തർക്കവിഷയമാണ്.
പൂവരാഹൻ നാണയം ചരിത്രം
തച്ചിൽ മാത്തുത്തരകൻ എന്ന സുറിയാനി വർത്തക പ്രമാണിയ്ക്ക് സർക്കാർ നൽകാൻ കടപ്പെട്ടിരുന്ന ബാധ്യതയാണ് ഈ പണം എന്ന് കത്തോലിക്കാ എഴുത്തുകാർ രേഖപ്പെടുത്തുന്നു.
മൈസൂർ ഭരണാധികാരി ടിപ്പുസുൽത്താന്റെ മലബാർ അധിനിവേശം ചെറുക്കുന്നതിനുള്ള നീക്കങ്ങൾക്ക് സാമ്പത്തിക സഹായമായി മാത്തൂ തരകൻ തിരുവിതാംകൂർ സർക്കാരിന് കൊടുത്ത വായ്പയാണ് ഈ വിവരണം അനുസരിച്ച് വട്ടിപ്പണത്തിന് ആധാരമായ ആറായിരം പൂവരാഹൻ നിക്ഷേപം.
തിരുവിതാംകൂറിലെ ബ്രിട്ടീഷ് റെസിഡൻറ് കോളിൻ മെക്കാളെയുമായും സർക്കാർ അധികാരികളുമായും തരകന് ഉണ്ടായിരുന്ന അകൽച്ച കാരണം അദ്ദേഹത്തിൻറെ ജീവിതകാലത്ത് ഈ പണം തിരിച്ചു കൊടുത്തിരുന്നില്ല.
അദ്ദേഹത്തിന്റെ മരണശേഷം മെക്കാളെ സുറിയാനി ക്രിസ്ത്യാനികളിലെ പുത്തൻകൂർ, പഴയകൂർ എന്നീ രണ്ട് വിഭാഗങ്ങൾക്കായി ഈ തുക തുല്യമായി വീതിച്ച് 3000 വീതം ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ പലിശയ്ക്ക് നിക്ഷേപിച്ചു.
അതേസമയം ചില യാക്കോബായ എഴുത്തുകാരുടെ ഭാഷ്യം അനുസരിച്ച് പുത്തൻകൂറ് വിഭാഗത്തിനുള്ള നിക്ഷേപം മാർത്തോമ ആറാമൻ എന്ന സഭാ അധ്യക്ഷൻ നിക്ഷേപിച്ചത് ആണ്.
മറ്റു ചിലർ മാർത്തോമ ഏഴാമനാണ് ഇത് നിക്ഷേപിച്ചത് എന്ന് അഭിപ്രായപ്പെടുന്നു.
എന്നാൽ മാത്തൂ തരകനെ പറ്റി ഈ വിഷയത്തിൽ ഒന്നും ഈ ഭാഷ്യങ്ങളിൽ പരാമർശിക്കാറില്ല.
മാത്രമല്ല കേണൽ മെക്കാളെ ആറായിരം പൂവാരാഹനാണ് നിക്ഷേപിച്ചത് എന്നും അതിൽ ഒരു പകുതി പുത്തൻകൂറിന് എന്നപോലെ പഴയകൂർ വിഭാഗത്തിനും കൊടുത്തിരുന്നു എന്നും ഉള്ള വസ്തുത ഈ ഭാഷ്യങ്ങളിൽ മറച്ചു വെയ്ക്കപ്പെടുന്നു.
എന്ത് തന്നെയായാലും പിൽക്കാലത്ത് പുത്തങ്കൂർ വിഭാഗത്തിനിടയിൽ രൂപപ്പെട്ട രൂക്ഷമായ ആഭ്യന്തര തർക്കങ്ങളിലും തുടർന്നുള്ള പിളർപ്പുകളിലും ഈ നിക്ഷേപം വലിയ കുപ്രസിദ്ധി നേടി.
ഇതുമായി ബന്ധപ്പെട്ട് ഉണ്ടായ കോടതി വ്യഹാരങ്ങളാണ് ഒന്നാമത്തെയും , രണ്ടാമത്തെയും വട്ടിപ്പണ കേസുകൾ.
കോളിൻ മെക്കാളെ കക്ഷികൾ
മലബാർ ഉൾപ്പെടെ ഇന്ത്യ മുഴുവന്റെയും ഭരണം ഈസ്റ്റിന്ത്യാ കമ്പനിയിൽ നിന്ന് 1857 ൽ ബ്രിട്ടീഷ് സർക്കാർ ഏറ്റെടുത്തതോടെ വട്ടിപ്പണം നൽകാനുള്ള ബാധ്യതയും ബ്രിട്ടീഷ് സർക്കാരിന് വന്നുചേർന്നു.
പഴയകൂറുകാരുടെ പേരിൽ വട്ടിപ്പണം സ്വീകരിച്ചിരുന്നത് വരാപ്പുഴ വികാരി അപ്പസ്തോലിക്ക ആയിരുന്നു.
പുത്തങ്കൂറുകാരുടെ സഭാ അധ്യക്ഷൻ ആയ മലങ്കര മെത്രാപ്പോലീത്തയാണ് അവർക്ക് അനുവദിക്കപ്പെട്ട വട്ടിപ്പണം സ്വീകരിച്ചിരുന്നത്.
ബ്രിട്ടീഷ് ഇന്ത്യ സാമ്രാജ്യത്തിന് കീഴിലുള്ള തിരുവിതാംകൂർ, കൊച്ചി നാട്ടുരാജ്യങ്ങളുടെ ഔദ്യോഗിക അംഗീകാരം ഉള്ള സഭാധ്യക്ഷന്മാർക്ക് മാത്രമേ വട്ടിപ്പണത്തിന് അർഹത ഉണ്ടായിരുന്നുള്ളൂ.
വട്ടിപ്പണക്കേസുകൾ
പുത്തൻകൂർ സുറിയാനിക്കാർക്ക് ഇടയിൽ പത്തൊമ്പതാം നൂറ്റാണ്ടിൽ തുടങ്ങിയ ആഭ്യന്തര തർക്കങ്ങളിൽ വട്ടിപ്പണത്തിന്മേലുള്ള അവകാശം ഒരു പ്രധാന വിഷയം ആയിരുന്നു.
ഔദ്യോഗിക സഭ ഏതാണ്, ആരാണ് അതിൻറെ നിയമാനുസൃത തലവൻ എന്നീ അടിസ്ഥാന വിഷയങ്ങളിലുള്ള തർക്കങ്ങളാണ് ഇതിലേക്ക് നയിച്ചത്.
ഇതുമായി ബന്ധപ്പെട്ട് ഉണ്ടായ കോടതി വ്യഹാരങ്ങളാണ് ഒന്നാമത്തെയും, രണ്ടാമത്തെയും വട്ടിപ്പണ കേസുകൾ.
മലങ്കര മെത്രാപ്പോലീത്ത മാത്യൂസ്  അത്താനാസിയോസിന്റെ പിൻഗാമിയായി 1877ൽ അധികാരമേറ്റ തോമസ് അത്താനാസിയോസും അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസ് നിയമിച്ച പുലിക്കോട്ടിൽ ദിവന്നാസിയോസ് ജോസഫ് 2ാമനും തമ്മിലുള്ള അധികാര തർക്കമാണ് ഒന്നാം വട്ടിപ്പണക്കേസ് അഥവാ ഒന്നാം സമുദായ കേസ് എന്ന് അറിയപ്പെടുന്നത്.
ഈ കേസിലെ വിധി പുലിക്കോട്ടിൽ ദിവനാസിയോസിന് അനുകൂലമായിരുന്നു.
അദ്ദേഹത്തിൻറെ പിൻഗാമിയായി 1911ൽ അധികാരമേറ്റ വട്ടശ്ശേരിൽ ദിവന്നാസിയോസ് ഗീവർഗീസും അദ്ദേഹത്തിൻറെ കൂട്ട് ട്രസ്റ്റിമാരായ കോര കോറപ്പിസ്കോപ്പ, കുര്യൻ എന്നിവരും തമ്മിൽ ഉടലെടുത്ത അധികാര തർക്കമാണ് രണ്ടാം വട്ടിപ്പണക്കേസിലേക്ക് നയിച്ചത്.
വധശിക്ഷ സെർബിയയിൽ ഇംഗ്ലീഷ് വിലാസം https://ml.wikipedia.org/wiki/Capital_punishment_in_Serbia പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
വധശിക്ഷ നിയമം മൂലം നിർത്തലാക്കപ്പെട്ട രാജ്യമാണ് സെർബിയ .
1804-ൽ സെർബിയയുടെ രൂപീകരണം മുതൽ ഇവിടെ വധശിക്ഷ ഉപയോഗത്തിലുണ്ടായിരുന്നു.
2002 ഫെബ്രുവരി 26-ന് സെർബിയൻ പാർലമെന്റ് വധശിക്ഷ നിർത്തലാക്കാനുള്ള വ്യവസ്ഥകൾ ക്രിമിനൽ കോഡിൽ ചേർക്കുകയുണ്ടായി.
1992 ഫെബ്രുവരി 14-നാണ് അവസാന വധശിക്ഷ നടപ്പിലാക്കിയത്.
2001 ലായിരുന്നു അവസാന വധശിക്ഷകൾ വിധിക്കപ്പെട്ടത്.
സിവിലും രാഷ്ട്രീയവുമായ അവകാശങ്ങളുടെ അന്താരാഷ്ട്ര കൺവെൻഷന്റെ രണ്ടാം ഓപ്ഷണൽ പ്രോട്ടോക്കോൾ (2001 സെപ്റ്റംബർ 6), മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ പതിമൂന്നാം പ്രോട്ടോക്കോൾ, No. 6 , No. 13 (2004 മാർച്ച് 3) എന്നിവ വധശിക്ഷ നിർത്തലാക്കുന്നതു സംബന്ധിച്ച് സെർബിയ ഉൾപ്പെട്ട അന്താരാഷ്ട്ര ഉടമ്പടികളാണ്.
സെർബിയ ഭരണഘടനയുടെ ആർട്ടിക്കിൾ 24 പ്രകാരം Constitution (2007): മനുഷ്യജീവൻ അമൂല്യമാണ്.
അതിനാൽ റിപ്പബ്ലിക്ക് ഓഫ് സെർബിയയിൽ വധശിക്ഷ ഉണ്ടാവില്ല” എന്ന് വ്യവസ്ഥ ചെയ്യുന്നു.
ചരിത്രം സെർബിയ, 1804-1914
പത്തൊൻപതാം നൂറ്റാണ്ടിന്റെ ആദ്യ ദശകങ്ങളിൽ കൊലപാതകം, മോഷണം, രാഷ്ട്രീയക്കുറ്റങ്ങൾ, ശിശുഹത്യ, വിവാഹേതര ലൈംഗിക ബന്ധങ്ങൾ എന്നീ കുറ്റങ്ങൾക്കൊക്കെ വധശിക്ഷ നൽകാൻ വ്യവസ്ഥ ചെയ്തിരുന്നു.
1858 വരെ വെടിവച്ചുകൊല്ലൽ, തൂക്കിക്കൊല്ലൽ, ബ്രേക്കിംഗ് ഓൺ ദി വീൽ, ലീഗൽ ഗൗണ്ട്ലറ്റ് (വടിയേന്തി നി‌ൽക്കുന്ന രണ്ടുവരി ആൾക്കാർക്കിടയിലൂടെ കുറ്റവാളിയെ ഓടിക്കുകയും അവർ അയാളെ അടിക്കുകയും ചെയ്യുക), ശിരഛേദം, ശൂലത്തിലേറ്റൽ എന്നീ രീതികൾ വധശിക്ഷയ്ക്കുപയോഗിച്ചിരുന്നു.
1842 വരെ കൊലപാതകികളെ ഏതുമാർഗ്ഗത്തിലാണോ അവർ കൊല നടത്തിയത്, ആ രീതിയിൽ കൊല്ലുന്ന രീതിയും നിലവിലുണ്ടായിരുന്നു.
പൂർണ്ണമായി ചീഞ്ഞുപോകും വരെ ശവശരീരങ്ങൾ ചക്രങ്ങളിൽ പൊതുസ്ഥലത്ത് പ്രദർശിപ്പിക്കുകയും ചെയ്യുമായിരുന്നു.
1858-ൽ വധശിക്ഷ നടപ്പാക്കാനുള്ള ഏക മാർഗ്ഗമായി വെടിവയ്പ്പിനെ തിരഞ്ഞെടുത്തു.
ശവശരീരങ്ങൾ പ്രദർശിപ്പിക്കുന്ന രീതി നിർത്തലാക്കപ്പെട്ടു.
1860-ലെ ആദ്യ സെർബിയൻ പീനൽ കോഡ് പ്രകാരം വധശിക്ഷകൾ പൊതുസ്ഥലത്തുവച്ച് വെടിവച്ചായിരിക്കണം നടപ്പാക്കേണ്ടിയിരുന്നത്.
കുറ്റവാളിയുടെ ശരീരം ഉടൻ തന്നെ മറവു ചെയ്യുകയും ചെയ്യണമായിരുന്നു.
മരണത്തിലേയ്ക്ക് നയിക്കുന്ന മോഷണം, കൊലപാതകം, രാജ്യദ്രോഹം എന്നിവ തുടങ്ങി ആറു കുറ്റങ്ങ‌ൾക്ക് വധശിക്ഷ നൽകാൻ വ്യവസ്ഥയുണ്ടായിരുന്നു.
1863-ൽ മോഷണത്തിനുള്ള വധശിക്ഷ വീണ്ടും കൊണ്ടുവരപ്പെട്ടു.
1902-ൽ വീണ്ടും മോഷണത്തിന് വധശിക്ഷ നൽകുന്നത് നിർത്തലാക്കപ്പെട്ടു.
1905-ൽ ബെൽഗ്രേഡിൽ വധശിക്ഷകൾ പരസ്യമായി നടപ്പിലാക്കുന്നത് നിർത്തലാക്കപ്പെട്ടു.
രാജ്യത്തെ മറ്റു പട്ടണങ്ങളിൽ ആയിരക്കണക്കിന് ആൾക്കാർ വധശിക്ഷ കാണുവാൻ കൂടുമായിരുന്നു.
1889 മുതൽ കൃത്യമായ സ്ഥിതിവിവരക്കണക്കുകൾ സൂക്ഷിക്കാൻ തുടങ്ങി.
അതിനു മുൻപ് ചില വർഷങ്ങളിലെ വധശിക്ഷകളുടെ കണക്കേ ലഭ്യമായുള്ളൂ.
1844-ൽ 62 ആൾക്കാരെ വധശിക്ഷ നൽകാൻ വിധിക്കുകയും ഇതിൽ 50 ശിക്ഷകൾ നടപ്പാക്കുകയും ചെയ്തു.
1857 – 87 (10), 1868 – 64 (36), 1887 – 34 (23) എന്നിങ്ങനെയായിരുന്നു കണക്കുകൾ.
1883-ൽ സർക്കാരിനെതിരായി കലാപമുണ്ടായ വർഷമായിരുന്നു.
117 ആൾക്കാരെ വധശിക്ഷയ്ക്ക് വിധിക്കുകയും ഇതിൽ 47 ശിക്ഷകൾ നടപ്പാക്കുകയുമുണ്ടായി.
ഔദ്യോഗിക കണക്കുകൾ പ്രകാരം 1889 മുതൽ 1914 വരെ 600 മരണശിക്ഷാവിധികൾ പുറപ്പെടുവിക്കപ്പെട്ടു.
ഇതിൽ 344 ശിക്ഷകൾ നടപ്പിലാക്കപ്പെട്ടു.
ഔദ്യോഗിക കണക്കുകൾ പ്രകാരം സെർബിയയിൽ 1920 മുതൽ 1940 വരെ 459 മരണശിക്ഷാവിധികൾ പുറപ്പെടുവിക്കപ്പെട്ടു.
ഇതിൽ 232 ശിക്ഷകൾ നടപ്പിലാക്കപ്പെട്ടു.
ഈ സമയത്ത് യൂഗോസ്ലാവ്യയിൽ മുഴുവൻ 904 മരണശിക്ഷാവിധികൾ പുറപ്പെടുവിക്കപ്പെട്ടു.
ഇതിൽ 291 ശിക്ഷകൾ നടപ്പിലാക്കപ്പെടുകയുമുണ്ടായി.
സർക്കാർ ആരാച്ചാർമാരായിരുന്നു തൂക്കിക്കൊല്ലൽ നടപ്പിലാക്കിയിരുന്നത്.
അലോയ്സ് സേയ്ഫ്രൈഡ് (1918-1922), ഫ്ലോറിയൻ മൗസ്നർ (1922-1928) കാർലോ ഡ്രൗഗ്യൂടിൻ ഹാർട്ട് (1928-1941) എന്നിവരായിരുന്നു ഈ സമയത്തുള്ള ആരാച്ചാർമാർ.
സെർബിയയിൽ ഈ സമയത്ത് ആയിരക്കണക്കിനാൾക്കാരെ വധശിക്ഷയ്ക്ക് വിധിക്കുകയും വധിക്കുകയും ചെയ്തിട്ടുണ്ട്.
1950-നും 1958-നും ഇടയിൽ യൂഗോസ്ലാവ്യയിൽ 229 വധശിക്ഷാവിധികളുണ്ടായപ്പോൾ സെർബിയയിൽ ഇത് 122 ആയിരുന്നു.
1959 മുതൽ 1991 വരെ യൂഗോസ്ലാവ്യയിൽ വർഷം രണ്ടോ മൂന്നോ വധശിക്ഷയായിരുന്നു നടപ്പാക്കപ്പെട്ടിരുന്നത്.
ഈ സമയത്ത് സെർബിയയിൽ വർഷം രണ്ടോളം വധശിക്ഷകൾ നടക്കുമായിരുന്നു.
യൂഗോസ്ലാവ്യയിലെ വധശിക്ഷകളിൽ 70% സെർബിയയിലെ കോടതികളായിരുന്നു വിധിച്ചിരുന്നത് .
1991 മുതൽ 2002 വരെ മോണ്ടിനെഗ്രോയിലെ കോടതികൾ 19 വധശിക്ഷകൾ വിധിക്കുകയുണ്ടായി.
1992 ഫെബ്രുവരി 14-ന് ജോഹാൻ ഡ്രോസ്ഡെക് എന്നയാളെ വധിക്കുകയുണ്ടായി.
ആറുവയസ്സുള്ള ഒരു പെൺ കുട്ടിയെ ബലാത്സംഗം ചെയ്തു കൊന്നു എന്നായിരുന്നു ഇയാളുടെ കുറ്റം.
1826-ൽ കവിയായ സിമാ മിലൂടിനോവിക് സാറാജ്ലിജ (1791–1847) രാജകുമാരനായ മിലോസ് ഓബ്രെനോവിക്കിന് വധശിക്ഷ നിർത്തലാക്കണം എന്നുപദേശിച്ചുകൊണ്ട് കത്തയക്കുകയുണ്ടായി.
രാജകുമാരൻ ഈ കത്ത് സ്വീകരിക്കുകയുണ്ടായില്ല.
ഈ ശ്രമം ഫലവത്തായില്ല.
1858-ൽ പീനൽ കോഡ് രൂപീകരിച്ചുകൊണ്ടിരുന്നപ്പോൾ നിയമ പ്രഫസറും നിയമപാലകനുമായ ജോവാൻ ഫിലിപോവിക് (1819–1876) വധശിക്ഷ നിർത്തലാക്കണം എന്ന നിർദ്ദേശം മുന്നോട്ടുവച്ചു.
നിലവിലുള്ള സെർബിയൻ ഭരണഘടന അനുസരിച്ച് ഇത് അനുവദനീയമല്ല എന്നായിരുന്നു അദ്ദേഹം വാദിച്ചത്.
ഈ നിർദ്ദേശം നിയമത്തിന്റെ കരടുണ്ടാക്കിക്കൊണ്ടിരുന്ന കമ്മറ്റി ഭൂരിപക്ഷ വോട്ടിന് തള്ളീക്ക‌ളഞ്ഞു.
1881 ജനുവരിയിൽ പീപ്പിൾസ് റാഡിക്കൽ പാർട്ടി പ്രതിനിധികൾ വധശിക്ഷ നിർത്തലാക്കാനുള്ള രണ്ട് പ്രമേയങ്ങൾ പാർലമെന്റിൽ അവതരിപ്പിച്ചു.
ഈ രണ്ടു നിർദ്ദേശങ്ങളും ഭൂരിപക്ഷ വോട്ടിൽ ത‌‌ള്ളിക്കളയപ്പെട്ടു.
രാഷ്ട്രീയക്കുറ്റങ്ങൾക്ക് വധശിക്ഷ ഒഴിവാക്കാനുള്ള ഒരു പ്രമേയം 1887-ൽ അവതരിപ്പിക്കപ്പെട്ടെങ്കിലും അതും തള്ളീക്കളയപ്പെട്ടു.
1888-ൽ കരട് ഭരണഘടന രൂപീകരിക്കാൻ നിയോഗിക്കപ്പെട്ട കമ്മിറ്റി വധശിക്ഷ നിർത്തലാക്കുന്നതു സംബന്ധിച്ച് ചർച്ച നടത്തിയെങ്കിലും നിർദ്ദേശം തള്ളിക്കളയപ്പെട്ടു.
1906-ൽ പാർലമെന്റിൽ മറ്റൊരു ചർച്ച നടന്നു.
ഇതിന്റെയും ഫലം ആദ്യത്തേതു തന്നെയായിരുന്നു.
നിയമമന്ത്രിയായിരുന്ന മിലിയെങ്കോ വെസ്നിക് എന്നയാളും വധശിക്ഷയ്ക്കെതിരേ സംസാരിച്ചിരുന്നു.
1921-ൽ നടന്ന ഭരണഘടനാ രൂപീകരണ ചർച്ചകളിൽ കമ്യൂണിസ്റ്റ് പാർട്ടികളും റിപ്പബ്ലിക്കൻ പാർട്ടിയും സ്ലോവേനിയ, ക്രോയേഷ്യ എന്നിവിടങ്ങളിൽ നിന്നുള്ള പാർട്ടികളൂം വധശിക്ഷ നിർത്തലാക്കണമെന്ന് വാദിച്ചുവെങ്കിലും ഭൂരിപക്ഷാഭിപ്രായമനുസരിച്ച് വധശിക്ഷ തുടരാൻ തീരുമാനമെടുക്കപ്പെട്ടു.
1926-ൽ സ്ത്രീ സംഘടനകളുടെ കൂട്ടായ്മ വധശിക്ഷ ഒഴിവാക്കണം എന്ന ആവശ്യം മുന്നോട്ടുവയ്ക്കുകയുണ്ടായി.
1963-ൽ പ്രാക്സിസ് ജേണലിനു ചുറ്റും കൂടിയ മാർക്സിസ്റ്റ് പണ്ഠിതന്മാർ വധശിക്ഷ നിർത്തലാക്കണം എന്ന് ആവശ്യപ്പെട്ടു.
1980-ൽ ബെൽഗ്രേഡിലെ ഒരു അഭിഭാഷകനായിരുന്ന സ്ർഡ പോപോവിക് ഭരണകൂടത്തിന് വധശിക്ഷ ഒഴിവാക്കണം എന്നാവശ്യപ്പെട്ടുകൊണ്ടുള്ള പെറ്റീഷൻ നൽകി.
1981-ൽ ബെൽഗ്രേഡിൽ വധശിക്ഷ ഒഴിവാക്കണം എന്നാവശ്യപ്പെടുന്ന ഒരു സൊസൈറ്റി രൂപീകരിക്കപ്പെട്ടു.
ആയിരത്തിലധികം യൂഗോസ്ലാവ്യക്കാർ ഈ ആവശ്യമുന്നയിച്ച് ഒരു പെറ്റീഷൻ ഒപ്പുവച്ച് ഫെഡറൽ പാർലമെന്റിനു നൽകി.
2002 ജൂൺ 19-ന് സെർബിയൻ പാർലമെന്റ് നിയമപരിഷ്കരണത്തിലൂടെ വധശിക്ഷയെപ്പറ്റിയുള്ള എല്ലാ പരാമർശവും പീനൽ കോഡിൽ നിന്ന് ഒഴിവാക്കി.
2001-ൽ ശിശിരകാലത്ത് വധശിക്ഷ നിർത്തലാക്കുന്നതിനെപ്പറ്റിയുള്ള അഭിപ്രായമറിയാൻ 926 പൗരന്മാർക്കിടയിൽ വോട്ടെടുപ്പ് നടത്തി.
43% വധശിക്ഷ വേണ്ടെന്നും 43% വേണമെന്നുമായിരുന്നു അഭിപ്രായപ്പെട്ടത്.
14% ആൾക്കാർ തീരുമാനമെടുത്തിരുന്നില്ല.
2007-ൽ നടന്ന പഠനവും പൊതുജനാഭിപ്രായം അതുതന്നെ എന്ന് കാണിക്കുന്നു.
വർഷം വധശിക്ഷയ്ക്കെതിര് (%) വധശിക്ഷയ്ക്കനുകൂലം (%) 2002 50 50 2007 56 44 2008 48 52 2009 52 48 2010 47 53 2011 53 47 2012 49 51
സെർബിയയിലെ അഭിപ്രായവോട്ടെടുപ്പു ഫലം, 2002, 2007–2012 (തീരുമാനമെടുക്കാത്തവരെ ഒഴിവാക്കിയിട്ടുണ്ട്)
എല്ലാ ഫലങ്ങളെയും ഒരുമിച്ചു കൂട്ടിയാൽ വധശിക്ഷയ്ക്കനുകൂലമായി ഒരുശതമാനത്തിന്റെ ഭൂരിപക്ഷമുള്ളതായി കാണാം.
അവലംബം ↑ {{ cite book }} :  CS1 maint: location missing publisher ( link ) ↑ ↑ ↑ {{ cite book }} :  CS1 maint: location missing publisher ( link ) ↑ Janković, Ivan (2012).
Ch.8-10 ↑ {{ cite book }} :  CS1 maint: date format ( link ) CS1 maint: location missing publisher ( link ) ↑ ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ പുറത്തേയ്ക്കുള്ള കണ്ണികൾ www.deathpenalty.rs Archived 2013-04-23 at the Wayback Machine .
സെർബിയ എഗൈൻസ്റ്റ് കാപിറ്റൽ പണിഷ്മെന്റ്
അറോറ സ്നോ ഇംഗ്ലീഷ് വിലാസം https://ml.wikipedia.org/wiki/Aurora_Snow
ഒരു അമേരിക്കൻ നീലച്ചിത്രനടിയും സംവിധായികയുമാണ് അറോറ സ്നോ (born on November 26, 1981 ).
അറോറ സ്നോ എന്നത് ചലച്ചിത്ര ജീവിതത്തിലെ പേരു മാത്രമാണ്.
കാലിഫോർണിയയിലെ സാന്താ മരിയയിലാണ് അറോറ ജനിച്ചതും വളർന്നതും.
ശേഷം മെക്സിക്കോയിലെ അൽ‌ബിക്വിറെക്വിൽ കുറച്ചു കാലം ജീവിച്ചു.
തന്റെ പന്ത്രണ്ടാം വയസ്സു മുതൽ അറോറ പ്രാദേശിക തീയേറ്ററുകളിലും മറ്റും അഭിനയിച്ചു തുടങ്ങിയിരുന്നു .
അവലംബം 1 2 3 {{ cite web }} : Unknown parameter | month= ignored ( help ) ↑ അറോറ സ്നോ at the Internet Adult Film Database ↑ പുറമെ നിന്നുള്ള കണ്ണികൾ Aurora Snow എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Aurora Snow Official Site Roger Pipe Interviews Aurora Snow 2008 Archived 2010-12-29 at the Wayback Machine .
രാജു പരിയാർ ഇംഗ്ലീഷ് വിലാസം https://ml.wikipedia.org/wiki/Raju_Pariyar
നേപ്പാളിൽ നിന്നുള്ള ഒരു ഗായകനാണ് രാജു പരിയാർ.
नेपाली लोक दोहोरी गायक(Nepali: राजु परियार): (ജനനം: 30 ജൂൺ 1980) 2015 ലെ കണക്കനുസരിച്ച് 13,000-ത്തിലധികം ഗാനങ്ങൾ റെക്കോർഡു ചെയ്‌ത അദ്ദേഹം "നേപ്പാളിലെ ജസ്റ്റിൻ ബീബർ" എന്നറിയപ്പെടുന്നു.
1980 ജൂൺ 30 ന് ലാംജംഗ് ജില്ലയിലുള്ള ഗൗസഹാർ ഗ്രാമത്തിലാണ് മംഗൽ സിംഗ് പരിയാർ, സാന്താ മായ പരിയാർ എന്നിവരുടെ മകനായി പരിയാർ ജനിച്ചത്.
2015 സെപ്റ്റംബറിൽ കാഠ്മണ്ഡുവിൽ നിന്ന് മുംബൈയിലേക്കുള്ള വിമാനത്തിൽ പരിയാർ ബിഷ്ണു പരിയാറിനെ കണ്ടുമുട്ടി.
ഭരത്പൂരിൽ നിന്നുള്ള ക്രിസ്ത്യൻ പാസ്റ്ററായ ബിഷ്ണു വിമാന യാത്രയ്ക്കിടെ പരിയാറുമായി സംഭാഷണം നടത്തി.